EkBass/fiwiki-20250220-pages-articles huggingface dataset:
Air Arabia

Air Arabia () on arabiemiraattilainen halpalentoyhtiö, jonka kotipaikka on Sharja. Yhtiö lentää lentoja Lähi-idässä ja Afrikassa. Se on Arab Air Carriers Organizationin jäsen. == Laivasto == Yhtiön laivastoon kuuluu 51 kappaletta Airbus A320 -koneita. Yhtiöllä on myös tilauksessa kuusi kappaletta uusia Airbus A320neo koneita. pienoiskuva|Air Arabian Airbus A320-200 (2008) == Reittikohteet == ===Afrikka=== *Egypti **Aleksandria **Assiut **Luxor **Sharm el-Sheikh *Sudan **Khartum ===Aasia=== *Kazakstan **Almaty **Astana *Afganistan **Kabul *Intia **Chennai **Hyderabad **Jaipur **Kochi **Mumbai **Nagpur **Thiruvananthapuram *Nepal **Kathmandu *Pakistan (aloitti kesällä 2007) **Karachi **Peshawar *Sri Lanka **Colombo *Armenia **Jerevan *Bahrain **Manama *Iran **Teheran *Jordania **Amman **Akaba *Kuwait **Kuwait *Libanon **Beirut *Oman **Masqat *Qatar **Doha *Saudi-Arabia **Dammam **Jedda **Riad *Syyria **Aleppo **Damaskos **Lattakia *Turkki **Istanbul *Arabiemiirikunnat **Sharjah *Jemen **Sanaa ==Lähteet== Luokka:Arabiemiraattilaiset lentoyhtiöt Luokka:Halpalentoyhtiöt
Otto Grundström

Otto Pekka Grundström (s. 31. lokakuuta 1976 Helsinki) on muusikko ja runoilija. Grundström on Nykyaika-yhtyeen laulaja. Otto Grundström on Tehosekoitin-yhtyeen laulaja sekä keulahahmo vuodesta 1992 asti. Grundström on sanoittanut useimmat Tehosekoittimen kappaleet ja säveltänyt muutaman. Grundström lauloi suomalaisen elokuvan Helmiä ja sikoja (2003) soundtrackille kaksi kappaletta taiteilijanimellä Raffe Leppänen. Hän esiintyi elokuvassa Laulava sydän: Agents Is Here (2000). Hän lauloi eri esittäjien kokoelmalevyllä Kaikki paitsi Mårtenson on turhaa (2006).https://www.discogs.com/Various-Kaikki-Paitsi-M%C3%A5rtenson-On- Turhaa/release/2288118 Hän vieraili Pää Kii -punkyhtyeen esikoisalbumilla Pää kii (2012) ja Taipuvan Luotisuoran levyllä (2005). Vuonna 2005 Grundström julkaisi Johnny Knigan kustantaman ja kuvataiteilija Riikka Mäkisen kuvittaman runokokoelman Tähtiotsa. Teos on omaelämäkerrallinen romanttinen balladikirja, jossa näkyy Grundströmin perehtyneisyys antiikin kirjallisuuteen. Hän on opiskellut Helsingin yliopistossa latinaa, uskontotiedettä, taidehistoriaa ja avoimessa yliopistossa taidehistoriaa ja arkeologiaa. Vuonna 2008 ilmestyi Grundströmin kirjoittama Marc Bolanista kertova kirja. Otto Grundström palasi takaisin musiikkiuralle vuonna 2008 perustetun God Given Ass -nimisen punkyhtyeen solistina. Hän on laulanut myös Ihmispesuri-nimisessä yhtyeessä, jonka rumpalina on Hybrid Childrenin laulajana tunnettu Jasse Salonen. Vuonna 2014 Grundström esitti Tehosekoittimen tuotantoa Vantaan viihdeorkesterin säestyksellä. Grundström varttui Lahdessa. Kiinnostus musiikkiin tuli vanhemmilta, sekä muilta sukulaisilta. ==Lähteet== * ===Viitteet=== ==Aiheesta muualla== *Grundströmin ja Jope Ruonansuun koulukiusaamisaiheinen haastattelu Luokka:Suomalaiset rocklaulajat Luokka:Suomalaiset runoilijat Luokka:Vuonna 1976 syntyneet Luokka:Elävät henkilöt Luokka:Suomalaiset sanoittajat
Stalós

Stalós () on Kreikan kylä, joka sijaitsee Kreetan saarella ja kuuluu Chanián kuntaan, Chanián alueyksikköön ja Kreetan alueeseen. Se kuului aiemmin Néa Kydonían kuntaan ja vuodesta 2011 lähtien Chanián kunnan Néa Kydonían kunnallisyksikköön. Kylä muodostaa oman kyläyhdyskuntansa (Τοπική Κοινότητα Σταλού, Topikí Koinótita Staloú). Kylän väkiluku on 868 (vuonna 2011). Stalós sijaitsee Kreetan pohjoisrannikolla Välimeren rannalla kahdeksan kilometriä Chanián kaupungista länteen. Varsinainen Stalóksen kylä eli Páno Stalós (Πάνω Σταλός, "Ylempi Stalós") sijaitsee sisämaassa 1,5 kilometrin päässä meren rannasta noin 150 metrin korkeudessa. Stalóksen rantakylä Káto Stalós (Κάτω Σταλός, "Alempi Stalós") sijaitsee meren rannalla. Se on kehittynyt viime vuosina matkailukeskukseksi. Kylässä sijaitsee esimerkiksi paljon ravintoloita, baareja ja hotelleja. Stalóksen lähellä ovat kylät Agía Marína ja Plataniás. == Lähteet == == Aiheesta muualla == Luokka:Chaniá Luokka:Kreetan kylät
Nandu

Nandu (Rhea americana) on lentokyvytön Etelä-Amerikassa elävä nandulintu. Se on Amerikan suurin lintu: aikuinen painaa noin 30 kilogrammaa. Maanviljelijät pitävät nanduja joskus kiusankappaleina, sillä ne syövät satoa. Siksi niitä välillä tapetaan. Tämä sekä munien ja elinalueen häviäminen on johtanut siihen, että nandujen lukumäärä on vähentynyt huomattavasti. Nandut syövät ristikukkaiskasveja mutta eivät syö esimerkiksi lainkaan ruohoja. Nandu elää savanneilla, pensaikkoisissa metsissä ja jopa aavikoilla, mutta se pitää enemmän alueista, joissa on edes hiukan pitkää kasvillisuutta. Lisääntymisaikana (elokuusta tammikuuhun Etelä-Amerikassa) se pysyy lähellä vettä. Koirasnandut ovat erittäin alueellisia lisääntymisaikana, sillä ne hautovat. Pienet poikaset ovat herkkiä myrkyille. Aikuiset nandut ovat kuitenkin immuuneja myrkyille. Poikaset ovat normaalioloissa viiden kuukauden iässä 1,2-metrisiä. == Lähteet == Luokka:Nandulinnut ja:レア (鳥類)#アメリカ・レア
Luettelo Grönlannin pääministereistä

Tämä on luettelo Grönlannin pääministereistä (, ). Grönlannilla on ollut pääministeri vuodesta 1979, jolloin Tanska antoi sille itsehallinnollisen aseman. Tätä ennen maata johti Grönlannin kuvernööri. Pääministeri Puolue Toimikausi Jonathan Motzfeldt Siumut 1. toukokuuta 1979 – 18. maaliskuuta 1991 Lars-Emil Johansen Siumut 18. maaliskuuta 1991 – 19. syyskuuta 1997 Jonathan Motzfeldt Siumut 19. syyskuuta 1997 – 14. joulukuuta 2002 Hans Enoksen Siumut 14. joulukuuta 2002 – 12. kesäkuuta 2009 Kuupik Kleist Inuit Ataqatigiit 12. kesäkuuta 2009 – 5. huhtikuuta 2013 Aleqa Hammond Siumut 5. huhtikuuta 2013 – 30. syyskuuta 2014 Kim Kielsen Siumut 30. syyskuuta 2014 – 23. huhtikuuta 2021 Múte Bourup Egede Inuit Ataqatigiit 23. huhtikuuta 2021 – virassa * Grönlanti
Wasilla

thumb|Lucillejärvi Wasillassa Wasilla on kaupunki Matanuska-Susitnan piirikunnassa Alaskan osavaltiossa, vähän Anchoragen pohjoispuolella. Kaupunki on nimetty paikallisen intiaanipäällikkö Wasillan mukaan. Nimi saattaa olla peräisin venäläisestä nimestä Vasili, sillä Alaska oli 1700-luvulta lähtien aina vuoteen 1867 asti Venäjän hallussa. Wasillan asukasluku oli vuoden 2010 väestönlaskennassa 7 831.http://2010.census.gov/news/xls/cb11cn83_ak_2010redistr.xls ==Aiheesta muualla== == Lähteet == Luokka:Alaskan kaupungit
Philipp Frank

Philipp Frank (20. maaliskuuta 1884 - 21\. heinäkuuta 1966) oli itävaltalaissyntyinen filosofi, fyysikko ja matemaatikko. Hän syntyi Wienissä. Frank oli looginen positivisti ja kuului Wienin piiriin. Myöhemmin hän muutti Yhdysvaltoihin. Hän kuoli Cambridgessä, Massachusettsissa. == Teoksia == * "Foundations of Physics" (Foundations of the Unity of Science Vol. 1 No. 7) * The validation of scientific theories * Relativity and its astronomical implications: The significance of general relativity presented in the language of the layman * Thermodynamics * Between physics and philosophy * Interpretations and misinterpretations of modern physics * Relativity: A richer truth (Seeds-of-thought series) * Einstein: Sein Leben und seine Zeit * Die Differential- und Integralgleichungen der Mechanik und Physik (1930) * Philosophy of science * Wahrheit – relativ oder absolut? (1952) * Modern science and its philosophy (1955) * The validation of scientific theories (1961) * Das Kausalgesetz und seine Grenzen (1988) == Aiheesta muualla == * Philipp Frank, a biography Luokka:Itävaltalaiset filosofit Luokka:Wienin piiri Luokka:Vuonna 1884 syntyneet Luokka:Vuonna 1966 kuolleet
Takajärvi

__NOTOC__ Takajärvi voi tarkoittaa seuraavia maantieteellisiä kohteita: ==Asutusnimenä== * Takajärvi, Hattula * Takajärvi, Kemi ==Vesistönimenä== * Takajärvi, järvi Askolassa * Takajärvi, järvi Hattulassa * Takajärvi, järvi Ikaalisissa * Takajärvi, järvi Kemissä * Takajärvi, järvi Kittilässä * Takajärvi, järvi Kokemäellä * Takajärvi, järvi Kuhmoisissa * Takajärvi, järvi Kuusamossa * Takajärvi, järvi Padasjoella * Takajärvi, järvi Ranuan kirkonkylällä * Takajärvi, järvi Ranuan Koukkujärven alueella * Takajärvi, järvi Rovaniemellä * Takajärvi, Valkjärven eteläinen lahti Somerolla * Takajärvi, järvi Suomussalmella * Takajärvi, Valkjärven eteläinen lahti Valkealassa * Kuhan Takajärvi, järvi Ranualla Luokka:Järvien täsmennyssivut
Timo Leisiö

Timo Ilmari Leisiö (s. 16. heinäkuuta 1946 Uusikaupunki) on suomalainen kansanmusiikin tutkija ja Tampereen yliopisto etnomusikologian emeritusprofessori ja musiikintutkimuksen laitoksen johtaja. Hän jäi eläkkeelle professorin tehtävästä vuonna 2011. Leisiö on väitellyt soitintutkimuksesta väitöskirjalla Suomen ja Karjalan vanhakantaiset torvi- ja pillisoittimet, joka käsitteli rahvaanomaisia luonnonsoittimia. Sen jälkeen Leisiö on liikkunut hyvin laajasti eri tutkimusaiheiden parissa ja käsitellyt erilaisia musiikkiantropologian kysymyksiä.Elvis ry. Kekrinpäivän tunnustuspalkinnot 2018 Vuonna 2010 Leisiö oli yksi ensimmäistä kertaa jaetun Koneen Säätiön Vuoden Tiedekynä -palkinnon vastaanottajista. Hän sai palkinnon Tieteessä tapahtuu -lehdessä julkaistusta artikkelistaan ”Musiikin yhdeksän evoluutiota”. Leisiön puoliso on venäjän kielen professori Larisa Leisiö. ==Julkaisuja== * Ahti Sonninen ja hänen kansansävelmäkokoelmansa sisältö, tausta ja ideologia, 1978 * Islamin maiden soittimia, 1978 * Suomen ja Karjalan vanhakantaiset torvi- ja pillisoittimet. Kansanmusiikki-instituutin julkaisuja, 1983. ISBN 978-951-9541082. (Väitöskirja) * Kansanmusiikintutkijan perussanastoa Kokeilup., 1988 * "Pisti pillit säkkihinsä", ajatuksia säkkipillistä Suomenlahden rantamailla, 1988 * Kulturell stabilitet och förändring: tre exempel, 1995 * Lyyra ja Pythagoras: antiikin ajan kielisoittimia, 1997 * ==Lähteet== Luokka:Suomalaiset professorit Luokka:Tampereen yliopiston professorit Luokka:Vuonna 1946 syntyneet Luokka:Elävät henkilöt
Victor Kraft

Victor Kraft (4. heinäkuuta 1880 Wien - 3\. tammikuuta 1975) oli itävaltalainen filosofi ja tietoteoreetikko. Hän kuului Wienin piiriin. Kraftin oppilaisiin kuuluvat Paul Feyerabend, Ernst Topitsch ja Ingeborg Bachmann. == Teoksia == * Das Problem der Außenwelt, teoksessa: Archiv für Philosophie, 2. Abteilung: Archiv für systematische Philosophie. Neue Folge 10, 1904, (Diss.). *Weltbegriff und Erkenntnisbegriff. Eine erkenntnistheoretische Untersuchung, Leipzig 1912,(Habil.). * Die Grundformen der wissenschaftlichen Methoden, Wien 1925. * Die Grundlagen einer wissenschaftlichen Wertlehre, Wien 1937. Die zweite (verbesserte und erweiterte) Fassung erschien in Wien 1951. *Über Moralbegründung, teoksessa: Theoria 6, 1940. * Mathematik, Logik und Erfahrung, Wien 1947. * Der Wiener Kreis. Der Ursprung des Neopositivismus, Wien 1950. * Einführung in die Philosophie. Philosophie, Weltanschauung und Wissenschaft, Wien 1950. * Erkenntnislehre, Wien 1960. * Rationale Moralbegründung, Wien 1963. * Die Grundlagen der Erkenntnis und der Moral, Berlin 1968. *Ist eine rationale Begründung von sozialen Normen möglich? teoksessa: Österr. Zeitschrift für öffentliches Recht 13, 1972. *Die Gültigkeit von Normen. teoksessa: Zeitschrift für allgemeine Wissenschaftstheorie 5, 1974. *Popper and the Vienna Circle, teoksessa: Paul Arthur Schilpp (Hg.), The Philosophy of Karl Popper, Lasalle III, 1974. *Das Universalienproblem, teoksessa B. Kanitscheider (Hg.) Festschrift für Gerhard Frey zum 60. Geb. 1976. == Aiheesta muualla == * Kurzbiographie Victor Krafts Luokka:Itävaltalaiset filosofit Luokka:Wienin piiri Luokka:Vuonna 1880 syntyneet Luokka:Vuonna 1975 kuolleet
Kyū

Kyū ( ’taso’) on japanilainen käsite, joka kuvaa taitolajin harjoittajan oppilasarvoa. Kyū-arvoa käytetään oppilasasteen osoittajana japanilaisissa budōlajeissa, mutta myös muissa japanilaisissa taitolajeissa. Tällaisia ovat esimerkiksi japanilaiset lautapelit kuten renju, shōgi ja go, kukkien asettelu (ikebana) ja teetaide (chadō). Kyū-arvon noustessa sen järjestysluku laskee numeraalisesti. == Kyū-arvot japaniksi == Kyū-arvo kasvaa järjestysluvun pienentyessä. Esimerkiksi ensimmäinen kyū eli ikkyū on arvona korkeampi kuin viides kyū eli gokyū. Aloitustaso vaihtelee lajista riippuen: esimerkiksi go- pelissä vasta-alkajan katsotaan olevan tasoa 30-kyū. : Taso Romanisaatio japaniksi suomeksi 10\. Jūkyū 十級 Kymmenes kyū 9\. Kukyū 九級 Yhdeksäs kyū 8\. Hachikyū 八級 Kahdeksas kyū 7\. Nanakyū 七級 Seitsemäs kyū 6\. Rokkyū 六級 Kuudes kyū 5\. Gokyū 五級 Viides kyū 4\. Yonkyū 四級 Neljäs kyū 3\. Sankyū 三級 Kolmas kyū 2\. Nikyū 二級 Toinen kyū 1\. Ikkyū 一級 Ensimmäinen kyū Luokka:Japanilaiset budōkäsitteet
Thestios

Thestios () oli kreikkalaisessa mytologiassa oli Areen ja Demoniken tai Androniken poika, joskin toisten lähteiden mukaan hän oli Agenorin poika ja Pleuronin, Aitolian kuninkaan pojanpoika.Smith: "Dictionary of Greek and Roman Biography and Mythology", 1870 Hän on Ifikloksen, Euippoksen, Pleksippoksen, Eurypyloksen, Ledan, Althaian ja Hypermnestran isä. ==Lähteet== Luokka: Kreikkalainen mytologia
Risto Kunelius

Risto Kalevi Kunelius (s. 15. elokuuta 1964, Turku)Kuka kukin on 2007, Otava 2006 on viestinnän professori Helsingin yliopistossa, jossa hän johtaa Helsingin yliopiston humanistis-yhteiskuntatieteellistä instituuttia (HSSH). Aiemmin hän on työskennellyt Tampereen yliopiston tiedotusopin professorina, Suomen Akatemian tutkijatohtorina ja opettanut Turun yliopistossa. == Teoksia== *Budskapets betydelse en introduktion i massmediefrågor, 1998 *Hyvä journalismi? keskusteluja kiinnostuneiden ja kokeneiden kansalaisten kanssa,2000 *Julkisuuskoe kansalaiskeskustelun opetuksia koneistoille, Kunelius, Risto & Heikkilä, Heikki, 2000 *News, textually speaking writings on news journalism and journalism research, 1996 * * *Valintayhteistyö yhteiskuntatieteellisellä koulutusalalla, Kunelius, Risto ym., 2007 ==Lähteet== Luokka:Tampereen yliopiston professorit Luokka:Vuonna 1964 syntyneet Luokka:Elävät henkilöt Luokka:Suomalaiset professorit
Takajärvi (Ranua)

Takajärvi on järvi Ranuan kirkonkylällä Ranuanjärven eteläpuolella. Järvi on matala ja rehevä suoperäinen vesiallas. Se on yhteydessä Ranuanjärveen kapean Ranuansalmen kautta. Takajärvi laskee Ranuanjoen kautta Siuruanjokeen. Järvi on kokonaisuudessaan suopohjaisen maaston ympäröimä. Sen pohjoisinta osaa, noin hehtaarin kokoaista Säynäjälahtea, erottaa muusta järvestä tiepenger, jonka päällä kulkee seututie 941. Järven suurimmat ongelmat ovat sen mataluus ja rehevä vesikasvusto. Järvessä ei ole ainoatakaan varsinaista saarta, mutta siellä on runsaasti muun muassa ruokojen muodostamia saarekkeita, jotka toimivat lintujen pesimäpaikkoina. Järven mataluuden vuoksi sen käyttö virkistyskalastuksessa ei ole runsasta. Järven rannalla ei myöskään ole uimarantoja. Luokka:Siuruanjoen valuma-alue Luokka:Ranuan järvet
Preerianaurulokki

Preerianaurulokki (Larus pipixcan) on mustapäinen lokki, joka kuuluu rantalintujen lahkoon. Lajin nimesi Johann Georg Wagler 1831. == Koko ja ulkonäkö == Linnun pituus on 32–36 cm ja paino 250–300 g. Juhlapukuisen vanhan linnun pää on musta, silmän ympärillä on valkoinen rengas ja nokka on tummanpunainen. Siivet ovat päältä harmaat ja uloimmissa käsisulissa on mustavalkeat kärjet. Vatsapuoli on usein vaaleanpunainen. Nuoren linnun siivet ovat päältä tummat, pyrstö on tumma ja pään sivuilla tummat lautumat. == Esiintyminen == Preerianaurulokki pesii Kanadassa ja Yhdysvaltain pohjoisosien sisämaassa järvillä ja soilla. Maailman populaation koko on 470 000–1,5 miljoonaa yksilöä. Pesimäajan ulkopuolella se oleskelee valtamerillä ja talvehtii Etelä-Amerikan rannikon edustalla Chilestä Ecuadoriin. Tavataan satunnaisesti Euroopassa. Suomessa laji on tavattu kahdesti: 31.5.1997 ja 14.11.1999 Oulussa. == Elinympäristö == Pesii yhdyskunnittain järvillä ja soilla. Oklahoman Salt Plainsin suojelualueella pesi 3 miljoonaa yksilöä vuonna 1950, mutta vain 60 000 yksilöä vuonna 2003. Yhdyskunta on herkkä häiriöille pesinnän alkuvaiheessa. == Lisääntyminen == Sukukypsä 2-vuotiaana. Yksiavioinen. Pesä on maassa tai kelluvalla ruokolautalla, ja siinä on 2–4 munaa, joita haudotaan 23–26 päivää. == Ravinto == Syö kaikenlaisia vedessä eläviä pikkueläimiä. == Lähteet == * Rariteettikomitea === Viitteet === == Aiheesta muualla == *South Dakota Birds, lyhyt luonnehdinta Luokka:Lokit
Patagoniannandu

Patagoniannandu (Rhea pennata) on Etelä-Amerikassa elävä lentokyvytön nandulintu. Se on kahdesta nandulajista pienempi, 90–100 cm pitkä, ja sillä on suuremmat siivet kuin muilla strutsilinnuilla. Patagoniannandu pystyy juoksemaan 60 km/h, ja sillä vauhdilla se pääsee pakoon useimpia saalistajia. Varpaiden kynnet ovat terävät ja toimivat aseina saalistajia vastaan. Koirasnandut ovat hautoessaan erittäin vaarallisia. Naaras munii munat pesän ulkopuolelle eikä pesään, toisin kuin useimmat linnut. Koiras siirtää useimmat munat pesään, mutta jättää muutaman munan pesän ulkopuolelle, missä ne houkuttelevat kärpäsiä. Koiras ja myöhemmin poikaset syövät näitä kärpäsiä. Lisääntymisajan ulkopuolella patagoniannandu on rauhallinen. Ne elävät 5–30 nandun laumassa riippumatta sukupuolesta tai iästä. Patagoniannandu sijoitettuun välillä omaan sukuunsa Pterocnemia, mutta geneettisten tutkimukset tukevat lähempää sukulaisuutta nandun kanssa. == Lähteet == Luokka:Nandulinnut
Karl Menger

Karl Menger (13. tammikuuta 1902, Wien - 5\. lokakuuta 1985, Highland Park)MacTutor History of Mathematics Archive: Karl Menger oli itävaltalaissyntyinen laaja-alainen matemaatikko ja Wienin piirin jäsen. Myöhemmin hän muutti Yhdysvaltoihin. Hän työskenteli mm. algebran, käyräteorian ja geometrian parissa ja vaikutti myös peliteoriaan ja yhteiskuntatieteisiin. Karl Mengerin isä oli tunnettu taloustieteilijä Carl Menger. == Katso myös == * Mengerin pesusieni == Lähteet == Luokka:Itävaltalaiset matemaatikot Luokka:Wienin piiri Luokka:Yhdysvaltalaiset matemaatikot Luokka:Vuonna 1902 syntyneet Luokka:Vuonna 1985 kuolleet
Selena

Selena (oik. Selena Quintanilla-Pérez; 16. huhtikuuta 1971 Lake Jackson, Texas – 31. maaliskuuta 1995 Corpus Christi, Texas) oli amerikanmeksikolainen laulaja, jonka musiikkityyli oli pop-tyylinen tejano. Hän syntyi Jehovan todistaja -perheeseen Teksasissa. Billboard -lehti nimesi Selenan 90-luvun parhaiten myyneeksi latinoartistiksi. Hän oli myös aikansa seksi-ikoni sekä Coca-Colan mainoskasvo Teksasissa. Lisäksi hän teki cameoroolin elokuvassa Don Juan DeMarco sekä meksikolaisessa telenovelassa. Selena oli äänialaltaan lyyrinen mezzosopraano. Hänen elämästään on tehty elokuva Selena. ==Elämä== Selenan ensimmäinen single ilmestyi hänen ollessaan 12-vuotias. Hän sai vuoden parhaan naislaulajan Tejano Music Awardin vuonna 1987. Pian hän solmi levytyssopimuksen EMI:n kanssa. Hän voitti levyllään Selena Live! Grammyn. Vuonna 1994 albumilta Amor Prohibido julkaistiin singlenä neljä listaykköshittiä, ja levyä on nyt myyty Yhdysvalloissa viisinkertaisen platinan verran. Selena omisti myös Selena ETC -vaatemyymäläketjun. ==Kuolema== Selena kuoli henkirikoksen uhrina yhteen laukaukseen teksasilaisessa Days Inn motellissa huoneessa nro 158 23-vuotiaana. Hänen viimeinen sanansa oli: "Yolanda". Häntä ampui selkään hänen oman ihailijakerhonsa puheenjohtaja, sairaanhoitaja Yolanda Saldívar. Kuolinsyy oli verenhukka. Murhan syynä oli häneen kohdistuneet kavallusepäillyt. Hänet saatiin kiinni motellin pysäköintialueella hänen uhatessa ampua itsensä. Saldívar tuomittiin elinkautiseen vankeuteen, ja hän voi hakea ehdonalaiseen aikaisintaan vuonna 2025. Hautajaisiin osallistui yli 30 000 fania. == Tuotantoa == === Varhaiset julkaisut === * * * * * === EMI-levytykset === * * * * * === Postuumit julkaisut === * * Siempre Selena (1996) * All My Hits Vol.1 (1999) * All My Hits Vol. 2 (2000) * Selena, The Early Years Vol. 1 (2001) * Live, The Last Concert (2001) * Ones (CD/DVD, (2002) * Greatest Hits (2003) * Selena, The Early Years Vol. 2 (2004) * Momentos Intimos (2004) * Selena, The Early Years Vol. 3 (2004) * Selena, The Early Years Vol. 4 (2005) == Lähteet == * Luokka:Vuonna 1971 syntyneet Luokka:Vuonna 1995 kuolleet
Howard Jacobs

Howard Trevor ”Howy” Jacobs (s. 1955 Lontoo) on molekyylibiologian professori Tampereen yliopiston lääketieteen ja terveysteknologian tiedekunnassa, ja toimi 1.3.2015 - 31.12.2017 Helsingin yliopiston Viikin kampuksella toimivan Biotekniikan instituutin johtajana. Mitokondriotutkijana profiloitunut Jacobs toimi Suomen Akatemian akatemiaprofessorina vuosina 2006-2016 ja on johtanut vuodesta 2002 alkaen kansallista tutkimuksen huippuyksikköä FinMITiä, johon kuuluu neljä tutkimusryhmää Helsingin ja Tampereen yliopistoista. Yksikkö tutkii erilaisia tautimekanismeja käyttämällä viljeltyjä soluja ja malliorganismeja, kuten banaanikärpäsiä, jotka kantavat mitokondrioihin liittyviä geenivirheitä. Professori Jacobs on ollut Suomalaisen Tiedeakatemian jäsen vuodesta 2002. Hänen tutkimusryhmänsä sai arvostetun, EU:n myöntämän Descartes-palkinnon vuonna 2004. Professoriliitto valitsi hänet vuoden professoriksi vuonna 2009.Professoriliiton tiedote Jacobs on tullut tunnetuksi myös muun muassa punk-henkisestä ulkoasustaan. ==Lähteet== == Aiheesta muualla == *Henkilökuva Suomen kuvalehdessä (SK 7/2007) *Jacobs, Howard. 1.1.2012-31.12.2016: Cell and molecular biology, University of Tampere (aka.fi) *Howard Jacobs Tuhat-tutkimustietokannassa (tuhat.helsinki.fi) *Howy Jacobs Group (Institute of Biotechnology, Univ. of Helsinki) (helsinki.fi) Luokka:Tampereen yliopiston professorit Luokka:Akatemiaprofessorit Luokka:Vuonna 1955 syntyneet Luokka:Elävät henkilöt Luokka:Suomalaiset professorit Luokka:Brittiläiset professorit Luokka:Solubiologit Luokka:Suomen britit
Il trittico

Il trittico eli triptyykki on Giacomo Puccinin säveltämä kolmen pienoisoopperan kokonaisuus. Triptyykkin kuuluvat Il tabarro, (Viitta), Suor Angelica (Sisar Angelica) sekä Gianni Schicchi. Yhden illan aikana esitettävien kolmen pienoisoopperan ajatus oli Puccinille tuttu ajatus. Hänen ensimmäinen oopperansa Le villi esitettiin ensi-illassaan 1884 yhtenä kolmesta muusta oopperasta. Vuoden 1904 jälkeen ajatus alkoi voimakkaammin elää vaikka Giulio Ricordi (Puccinin kustantaja) vastustikin ajatusta. Oopperat käsittelevät kolmea eri kuolemaa (intohimomurha, itsemurha ja luonnollinen kuolema) ja kolmea eri rakkautta (kielletty rakkaus, äidinrakkaus ja nuori rakkaus). Il trittico on nähty myös Puccinin tulkintana Danten Jumalaisesta näytelmästä: Kiirastuli, Paratiisi ja Helvetti. == Il tabarro == La fanciulla del Westin jälkeen Puccini etsi uusia aiheita. Vuonna 1912 Pariisissa Puccini näki Didier Goldin näytelmän Le Houppelande. Siitä löytyi aihe Il Tabarrolle. Puccini ei päässyt heti aloittamaan ja aihe jäi lepäämään kun Puccini sävelsi La rondinen. Kun Il tabarron kanssa sopivia librettoja ei tuntunut löytyvän Puccini ajatteli jopa esityttää Il tabarron ja Le Villin yhdessä, mutta luopui ajatuksesta. Libreton Il tabarroon teki Giuseppe Adami. == Suor Angelica ja Gianni Schicchi == Tammikuussa 1917 näytelmäkirjailija Giovacchino Forzano näytti yksinäytöksisen luostariin sijoitetun oopperan sketsejä. Puccini ihastui aiheeseen. Myöhemmin saman vuoden kesäkuussa Forzano esitteli aiheen Gianni Schicchistä. Gianni Schicchi mainitaan Danten Jumalaisen Näytelmän Helvetti osan 30. laulussa. Puccini hyväksyi Gianni Schicchin kolmannen oopperansa aiheeksi. Kaikki osat olivat valmiina kesäkuun 1918 loppuun mennessä. == Kantaesitys == Il Tritticon kantaesitys pidettiin Metropolitan- oopperassa New Yorkissa 14.joulukuuta 1918. Italian ensi-ilta pidettiin Teatro Costanzissa Roomassa 11.tammikuuta 1919. Sodan jälkeisten matkustusrajoitusten takia Puccini ei itse päässyt New Yorkiin mutta Rooman ensi-iltaa Puccini kunnioitti läsnäolollaan. New Yorkin arvosteluissa Gianni Schicchi sai suurimman huomion, muutamat olivat kiintyneitä Il tabarroon. Suurin yhtenäisyys oli Suor Angelican eroavaisuus muista. Metropolitan-ooppera piti Triptyykin ohjelmistossa kaksi kautta. Rooman ensi-illassa taas Gianni Schicchi oli ylistetyin, Suor Angelica sai positiivista huomiota ja Il Tabarroa pidettiin heikoimpana. Puccini toivoi, että hänen teoksensa esitetään aina yhtenä kokonaisuutena. Vain silloin teosten eri teemat saavat syvyyttä parhaiten. Aika nopeasti kantaesityksen jälkeen Il tritticon osia kuitenkin alettiin soittaa erikseen ja yhdistellä eri tavoin. == Suomen ensiesitys == Il tritticon osia on esitetty Suomessa erillisinä ja yhdistettynä muihin yksinäytöksisiin oopperoihin. Ensimmäisen kerran kokonaisena Il trittico esitettiin Suomessa 1998. Suomen Kansallisoopperassa triptyykki esitettiin kokonaisuudessaan ensimmäisen kerran vasta 2011.
Pikkukasuaari

Pikkukasuaari (Casuarius bennetti) on pienin kasuaari. Se on suuri yli 110 cm korkea lentokyvytön lintu, jolla on kova ja jäykkä, musta höyhenpeite, matala kolmionmuotoinen kypärä, vaaleanpunaiset posket ja punaiset läiskät sinisessä kaulassa. Jalat ovat suuret ja voimakkaat, ja niissä on sisävarpaassa on tikarinmuotoinen kynsi. Molemmat sukupuolet ovat samannäköisiä. Naarailla on pitempi kypärä, värikkäämpi ihon väri ja ne ovat suurempia kuin koiraat. Pikkukasuaari elää metsäisillä vuorilla Uudessa-Guineassa, Uudessa- Britanniassa ja Yapen-saarella. Se syö pääasiassa hedelmiä ja pieniä eläimiä. Pikkukasuaari on yksinäinen eläin, se elää ainoastaan pareina paritellessaan. Tieteellinen nimi tulee australialaisen tutkijan, George Bennettin mukaan. Hän oli ensimmäinen tutkija, joka tutki pikkukasuaareja, kun ensimmäiset tuotiin laivalla Australiaan. == Lähteet == Luokka:Kasuaarilinnut
Time of Despair

__NOTOC__ Time of Despair on Entwinen kolmas studioalbumi, joka julkaistiin 20. huhtikuuta 2002. Albumi nauhoitettiin ja miksattiin Astia A-Studiossa tammi-helmikuussa 2002. Levyn julkaisi Spikefarm Records. Albumi nousi Suomen virallisen listan sijalle 24. == Kappaleet == Kaikki kappaleet säveltänyt ja sanoittanut Entwine, ellei toisin mainittu. # # # # # # # # # # # === Limited Editionin bonuskappaleet === # * # == Kokoonpano == * Mika Tauriainen – laulu * Jaani Kähkönen – kitara * Tom Mikkola – kitara * Joni Miettinen – basso * Aksu Hanttu – rummut * Riitta Heikkonen – kosketinsoitin \+ * Saara Hellström – laulu == Arvostelut == * Soundi: Soundi: Levyarvio == Singlet == === The Pit === # # == Lähteet == == Aiheesta muualla == * * * Albumin sanoitukset Entwinen virallisella sivustolla Luokka:Entwinen albumit Luokka:Vuoden 2002 albumit
Anniskelupassi

Anniskelupassi on Suomessa todistus siitä, että henkilöllä on riittävä tuntemus alkoholilainsäädännöstä, jotta hän voisi toimia anniskelupaikkojen vastaavana hoitajana. Anniskeluluvanhaltijan on osana omavalvontaa huolehdittava henkilökunnan osaamisesta, ja osana tätä nimettävä vastaava hoitaja, jolla on anniskelupassi. Anniskelupassin voi suorittaa lukuisissa ravitsemisalan oppilaitoksissa ja aikuiskoulutuskeskuksissa. Testissä osoitettavat tiedot voi hankkia itsenäisesti Valviran julkaisemasta materiaalista, sen luvuista 1–3 joiden aiheina ovat 1. Anniskelutoiminta yleensä, 2. Alkoholijuomien markkinointi ravintolassa ja 3. Valvonta ja seuraamukset. Alkoholilaki muuttui vuonna 2018, mutta ennen muutosta suoritetut passit ovat voimassa myös sen jälkeen. == Katso myös == * Hygieniapassi == Lähteet == ==Aiheesta muualla== *Anniskelupassit.fi: Tietoa anniskelupassin suorittamisesta, sekä avoimiin testitilaisuuksiin ilmoittautuminen *Harjoittele.fi: Harjoittelusivusto anniskelupassitestiin valmistautumiseen * Anniskelupassi.fi: valmennussivusto anniskelupassin koekysymyksiin *Anniskelupassi: koekysymyksien harjoittelu netissä *Sosiaali- ja terveysalan lupa- ja valvontavirasto *Anniskelupassin opiskelumateriaali Luokka:Päihdepolitiikka Luokka:Tutkinnot
Jagged Alliance

Jagged Alliance on vuoropohjaisten taktiikkapelien sarja, jonka ensimmäinen osa julkaistiin DOS:ille. Pelisarjan ensimmäisen osan on kehittänyt Madlab Software. == Kuvaus == Pelissä ohjataan pelaajan valitsemia palkkasotureita. Jokaisella pelihahmolla on oma persoonallisuutensa ja erikoistaitonsa, esimerkiksi jotkin palkkasoturit ovat erikoistuneet opettamiseen. Pelissä voi myös luoda oman palkkasoturin. == Nimikkeet == * Jagged Alliance (1995) * Jagged Alliance: Deadly Games * Jagged Alliance 2 * Jagged Alliance 2: Unfinished Business * Jagged Alliance 2: Wildfire * Jagged Alliance: Back in Action (2012) * Jagged Alliance: Crossfire * Jagged Alliance DS * Jagged Alliance: Flashback (2014) * Jagged Alliance 3 (2023) == Jagged Alliance == Peli sijoittuu Metaviran saarelle, jossa on suoritettu aikoinaan ydinkokeita. Kokeiden seurauksena saaren puut erittävät lääketieteellisesti erittäin arvokasta mahlaa, mutta puut eivät kykene lisääntymään. Saarella toimii kaksi tutkimusryhmää, Brendan ja hänen isänsä johtama ryhmä sekä pahan Santiagon ryhmä. Santiagolla on aluksi kaikki paitsi yksi sektori hallusaan. Pelaajan tehtävä on vapauttaa koko saari ja kukistaa Santiago. == Jagged Alliance 2 == Peli sijoittuu kuvitteelliseen Arulcon valtioon, jossa Kuningatar Deidranna on kaapannut vallan. Pelaaja palkataan vapauttamaan Arulco, joka on jaettu 256 sektoriin (16*16). Pelaaja voi palkata palkkasotureita, ostaa aseita ja varusteita sekä saada tehtäviä tietokoneen välityksellä. Lisäksi pelaajan voi valloittaa kyliä, kaivoksia, lentokenttiä ja tukikohtia sekä kouluttaa siviileistä sotilaita, jotka eivät kuitenkaan seuraa mukana. Peli paransi ensimmäisen pelin ongelmia ja palkkasoturien toimintamahdollisuuksia laajennettiin. Pelaaja kykeni myös keskustelemaan muiden hahmojen kanssa. == Lähteet == == Aiheesta muualla == * Pelisarja MobyGamesissä * Jagged Alliance Area (englanniksi) * The Jagged Alliance Wiki (englanniksi) Luokka:Videopelisarjat
Thursday (yhtye)

Thursday on newjerseyläinen post-hardcore-yhtye. Sen perustajajäsenet ovat laulaja Geoff Rickly, basisti Tim Payne ja rumpali Tucker Rule. Myöhemmin mukaan tulivat kitaristi Tom Keeley ja kosketinsoittaja Andrew Everding. == Diskografia == === Studioalbumit === * Waiting (1999) * Full Collapse (2001) * War All the Time (2003) * A City by the Light Divided (2006) * Common Existence (2009) * No Devolución (2011) === Kokoelmat === * Kill the House Lights (2007) === EP:t === * 1999 Summer Tour EP (1999) * Five Stories Falling (2002) * Live from the SoHo & Santa Monica Stores (2003) * Live in Detroit (2003) * Thursday / Envy (2008) === Singlet === * Understanding in a Car Crash (2001) * Cross Out the Eyes (2002) * Standing on the Edge of Summer (2002) * For the Workforce, Drowning (2003) * Signals Over the Air (2003) * Counting 5-4-3-2-1 (2006) * At This Velocity (2007) * Resuscitation of a Dead Man (2009) * Past and Future Ruins / Paper Lung (2011) Luokka:Yhdysvaltalaiset post-hardcore-yhtyeet Luokka:Emo-yhtyeet
DiEversity

__NOTOC__ DiEversity on Entwinen neljäs studioalbumi, joka julkaistiin 29. maaliskuuta 2004. Albumi nauhoitettiin Astia A-Studiossa ja Studio Vatsahaavassa loka-joulukuussa 2003. Levyn julkaisi Spikefarm Records. Levyn miksasi Mikko Karmila Finnvox-studiolla. Albumi nousi Suomen virallisen listan sijalle 11. == Kappaleet == Kaikki kappaleet säveltänyt ja sanoittanut Entwine. # # # # # # # # # # # == Kokoonpano == * Mika Tauriainen – laulu * Tom Mikkola – kitara * Jaani Kähkönen – kitara * Joni Miettinen – basso * Aksu Hanttu – rummut * Riitta Heikkonen – kosketinsoitin == Arvostelut == * Imperiumi: 8+/10 * Soundi: Soundi: Levyarvio == Singlet == === Bitter Sweet === # # == Lähteet == == Aiheesta muualla == * * * Albumin sanoitukset Entwinen virallisella sivustolla Luokka:Vuoden 2004 albumit Luokka:Entwinen albumit
Majakkalaiva Helsingkallan

Majakkalaiva Helsingkallan oli Perämeren eteläosassa olevan samannimisen matalikon pohjoispuolelle sijoitettu majakkalaiva. ==Alkuperä== Alus rakennettiin Helsingissä Hietalahden telakalla vuonna 1885; mitoiltaan se oli keskikokoinen eli 25,8 x 6,5 x 2 metriä. Aluksessa ei ollut aluksi koneistoa vaan purjeet; valolaite oli keulamastossa oleva normaali kolmelyhtyinen, joka näytti valkoista kiinteätä ympärinäkyvää valoa. Aluksia rakennettiin samaan aikaan kaksi aivan samanlaista; toinen oli Merenkurkkuun sijoitettavaksi määrätty uusi majakkalaiva Snipan. ==Ensimmäinen asemapaikka ja parannuksia== Vuonna 1920 kumpaankin alukseen asennettiin Helsingissä potkuri ja sitä käyttämään 60 hevosvoiman Bolinder -kuulamoottori; valonheitintä syöttävää generaattoria ja paineilmasumusireeniä käyttämään asennettiin pienempi petrolikone. Samalla molempiin vaihdettiin uusi tukevampi keulamasto, jonka huippuun asennetulle lavalle tuli uusi asetyleenivalo; samalla valotunnus vaihtui yhdeksi räpäykseksi ja yhdeksi vilkuksi 20 sekunnin välein. ==Sekalaisia välivaiheita== Alus poistettiin Helsingkallanin matalikolta vuonna 1933, koska sen tilalle asennettiin valopoiju. Alus muutettiin nyt Varamajakka I -nimiseksi varalaivaksi; se toimi I merenmittausretkikunnan asuntolaivana sotavuosien aikana, koska majakkalaivoja ei voitu asettaa ulos sukellusvenevaaran vuoksi. Alus maalattiin sotavuosien ajaksi naamiomaalauksin kuten kaikki muutkin ja talvisin valkoiseksi kalkkivärillä. Majakkavarustus oli koko ajan paikallaan. ==Viimeinen asemapaikka== Vuonna 1945 tuhoutui Merenkurkussa asemapaikkaansa pitänyt majakkalaiva Snipan voimakkaan lumimyrskyn telakkamatkalla aiheuttamassa haaksirikossa; Varamajakka I sai sen entisen nimen ja asemapaikan. Siellä alus palvelikin aina vuoteen 1960 asti, jolloin se poistettiin tarpeettomana, kun uusi Utgrynnanin majakka valmistui. ==Troolariksi== Vanha majakkalaiva myytiin yksityiselle, joka vaihtoi siihen tehokkaamman dieselkoneen, muutti ohjaamon katetuksi ja maalasi aluksen ulkoapäin valkoiseksi; majakkalyhty jäi viranomaisille, mutta sen lava sai jäädä paikoilleen ja uusi omistaja teki siitä tähystyspaikan. Alus toimi joitakin aikoja kalastusaluksena, mutta sittemmin siitä tehtiin huvialus. Tässä yhteydessä kansirakenteita muutettiin nykyiselleen. Alus oli vuoteen 1990 asti Turussa Aurajoen rannassa; seuraavana kesänä se siirtyi Paraisille, jossa se havaittiin viimeksi kesällä 2005. Alus makaa tällä hetkellä hylkynä Rymättylässä huvivenetelakan rannassa. == Lähteet == * Auvinen, Visa: Leijonalippu merellä. Turku, Eita Oy 1983. * Laurell, Seppo: Aalloilla keinuvat majakat: historiikki majakkalaivojen aikakaudesta ja museoalus Kemistä. Merenkulkuhallitus, Helsinki 1988. ISBN 951-49-0940-2 (nid.) * Laurell, Seppo: Suomen majakat. Kustannusosakeyhtiö Nemo, Helsinki 1999. === Viitteet === Helsingkallan
Fatal Design

__NOTOC__ Fatal Design on suomalaisen goottimetalliyhtye Entwinen vuonna 2006 julkaistu studioalbumi, joka on järjestyksessään yhtyeen viides. Se nauhoitettiin Petraxilla, Hollolassa, Groovelandissa, Lahdessa sekä Wave Soundissa. Lahdessa maalis-huhtikuussa 2006 Mikko Karmila miksasi albumin Finnvox-studioilla. Levyn julkaisi Spikefarm Records. Kappaleista "Break Me" ja "Surrender" kuvattiin musiikkivideo ja jälkimmäinen julkaistiin myös singlenä. Albumi nousi Suomen virallisen listan sijalle 11. == Kappaleet == Kaikki kappaleet säveltänyt ja sanoittanut Entwine. # # # # # # # # # # === Japanin bonuskappale === # * Hearts of Frozen Stone == Kokoonpano == * Aksu Hanttu – rummut, taustalaulu * Tom Mikkola – kitara, murinalaulu * Joni Miettinen – basso * Mika Tauriainen – laulu * Jaani Kähkönen – kitara * Riitta Heikkonen – kosketinsoitin === Tuotanto === * Janne Joutsenniemi – tuottaja * Mikko Karmila – miksaaja == Singlet == === Surrender === # # === Chameleon Halo === # # == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Metropoli.net: Metropoli.net: Levyarvio * Soundi: Soundi: Levyarvio == Lähteet == == Aiheesta muualla == * Albumin sanoitukset Entwinen virallisella sivustolla * * Luokka:Entwinen albumit Luokka:Vuoden 2006 albumit Luokka:Janne Joutsenniemen tuottamat albumit
Sanna Kyllönen

Sanna Mari Kyllönen (o.s. Hernesniemi, s. 9. maaliskuuta 1971 Kokkola) on suomalainen entinen pikajuoksija. Hän edusti viimeksi aktiiviurallaan Turun Urheiluliittoa. Hänen valmentajanaan toimi vuodesta 1998 aviomies Kai Kyllönen. Tätä ennen häntä valmensi Mika Lehtimäki. Aktiiviurallaan Kyllönen voitti seitsemän SM-kultaa, kolme hopeaa ja kaksi pronssia 100 metrin juoksussa. 200 metriltä kultamitaleita tuli myös seitsemän ja hopeamitaleita kolme. Halli-SM-kisoista mitalitili karttui kymmenellä kultamitalilla, kuudella hopeamitalilla ja kahdella pronssimitalilla. Molemmilla pikamatkoilla SM-tasolla Kyllösellä oli voittamaton kultasuora vuosina 1993–1999. == Ennätykset == *50 m (sisärata): 6,5 h Kokkola (kansallinen kilpailu) 26. tammikuuta 1986 *60 m (sisärata): 7,22 Tampere (halli-SM-kisat) 25. helmikuuta 1995 *100 m (ulkorata): 11,30 Lappeenranta (SM-kisat) 19. heinäkuuta 1997 *100 m (sisärata): 11,59 Tampere (kansainvälinen kilpailu) 11. helmikuuta 1997 *200 m (ulkorata): 22,98 Lappeenranta (SM-kisat) 20. heinäkuuta 1997 *200 m (sisärata): 23,03 SE Toronto, Kanada (halli-MM-kisat) 14. maaliskuuta 1993 *300 m (ulkorata): 39,44 Kokkola (kansallinen kilpailu) 25. elokuuta 1987 *400 m (ulkorata): 56,60 Iisalmi (koululiikuntaliiton kilpailu) 9. syyskuuta 1989 *Pituushyppy: 6,26 Pyhäjärvi (kansallinen kilpailu) 29. kesäkuuta 1991 h = käsiajanotolla saatu tulos, ei suoraan vertailukelpoinen == Saavutukset aikuisten sarjoissa == * sisäratojen SM-kultaa 60 m:n juoksussa 1994, 1995, 1996, 1997, 2000 * sisäratojen SM-kultaa 200 m:n juoksussa 1994, 1997 * sisäratojen SM-kultaa 200 m:n juoksussa (ylipitkä rata) 1992, 1995, 1996 * SM- kultaa 100 m:n juoksussa 1993, 1994, 1995, 1996, 1997, 1998, 1999 * SM-kultaa 200 m:n juoksussa 1993, 1994, 1995, 1996, 1997, 1998, 1999 * sisäratojen SM- hopeaa 60 m:n juoksussa 1988, 1990, 1991, 1992, 1993, 1999 * SM-hopeaa 100 m:n juoksussa 1990, 1991, 1992 * SM-hopeaa 200 m:n juoksussa 1990, 1991, 1992 * sisäratojen SM-pronssia 200 m:n juoksussa 1990 * sisäratojen SM-pronssia 200 m:n juoksussa (ylipitkä rata) 1991 * SM-pronssia 100 m:n juoksussa 1987, 2000 == Arvokisaedustukset aikuisten sarjoissa == === Ulkorata === * EM-Split 1990, 100 m, 7. alkuerässä * MM-Stuttgart 1993, 100 m, 4. puolivälierässä; 200 m, 3. puolivälierässä * EM-Helsinki 1994, 100 m, 7. finaalissa; 200 m, 6. finaalissa * MM-Göteborg 1995, 100 m, 8. välierässä; 200 m, 4. alkuerässä * Atlantan olympiakisat, 100 m, 5. puolivälierässä; 200 m, 4. puolivälierässä * MM-Ateena 1997, 100 m, 4. puolivälierässä * EM-Budapest 1998, 100 m, 6. välierässä; 200 m, 8. alkuerässä * MM-Sevilla 1999, 200 m, 5. puolivälierässä === Sisärata === * Halli EM-kisat 1992 Genova, Italia, 60 m, 6. finaalissa; 200 m, 6. finaalissa * Halli MM-kisat 1993 Toronto, Kanada, 60 m, 4. välierässä; 200 m, 4. finaalissa SE-ajalla 23,03 * Halli EM-kisat 1994 Pariisi, Ranska, 60 m, 4. alkuerässä * Halli MM-kisat 1995 Barcelona, Espanja, 60 m, 8. välierässä * Halli MM-kisat 1997 Pariisi, Ranska, 60 m, 6. välierässä * Halli EM-kisat 2000 Gent, Belgia, 60 m, 6. välierässä == Lähteet == * * Luokka:Suomalaiset pikajuoksijat Luokka:Vuonna 1971 syntyneet Luokka:Elävät henkilöt
Barbara Bush

Barbara Pierce Bush (8. kesäkuuta 1925 New York, New York – 17. huhtikuuta 2018 Houston, Texas) oli Yhdysvaltain 41. presidentin George H. W. Bushin vaimo. Yhdysvaltain 43. presidentti George W. Bush ja Floridan kuvernöörinä toiminut Jeb Bush ovat heidän poikiaan. Barbara Bush oli Valkoisen talon emäntänä vuodet 1989–1993. ==Elämäkerta== Barbara Pierce syntyi New Yorkissa ja oli kolmas Marvin Piercen ja Pauline Robinson Piercen neljästä lapsesta. Perhe oli hyvin toimeentuleva. Äiti kuoli auto-onnettomuudessa vuonna 1949. McCall Corporation -julkaisuyhtiön puheenjohtajaksi noussut Marvin Pierce kuoli vuonna 1969. Vuonna 1941 16-vuotias Barbara tapasi tanssiaisissa George Herbert Walker Bushin, joka opiskeli Phillips Academyssa Massachusettsin osavaltiossa. Toisessa maailmansodassa Bush oli laivaston torpedolentäjä, ja hän nimesi lentokoneensa Barbaran mukaan. Kun Bush palasi Yhdysvaltoihin, Barbara keskeytti opiskelunsa Smith Collegessa, ja pari meni naimisiin 6. tammikuuta 1945. Sodan jälkeen George Bush valmistui Yalen yliopistosta, ja pari muutti Texasin Midlandiin. Heille syntyi kuusi lasta: George W. Bush (s. 1946), Pauline Robinson "Robin" Bush (1949–1953, kuoli leukemiaan), Jeb Bush (s. 1953), Neil Mallon Bush (s. 1955), Marvin Pierce Bush (s. 1956) ja Dorothy Bush Koch (s. 1959). Vaikka Bush tuki miehensä ja poikiensa vaalikampanjoita, hän vältti ottamasta julkisesti kantaa politiikkaan. Ensimmäisenä naisena hän keskittyi taloudenhoitoon, lukutaitokampanjoihin ja Valkoisen talon historian vaalimiseen. Bush kirjoitti satukirjoja ja oli mukana useissa lukutaitokampannjassa. Hänen perustamansa Barbara Bush Foundation for Family Literacy -säätiö tukee yli 1 500 lukutaitoa edistävää kampanjaa Yhdysvalloissa. ===Kuolema=== Ennen kuolemaansa Barbara Bush oli kärsinyt terveysongelmista ja viettänyt pitkiä aikoja sairaalassa. Huhtikuussa 2018 hän ilmoitti kieltäytyvänsä lisähoidoista. Hän kuoli kaksi päivää myöhemmin 17. huhtikuuta 2018. ==Terveys== Barbara Bush sairasti kroonista autoimmuunisairautta Basedowin tautia, joka vaikuttaa kilpirauhaseen. ==Lähteet== ===Viitteet=== Luokka:Yhdysvaltain ensimmäiset naiset Luokka:Yhdysvaltain varapresidenttien puolisot Luokka:George H. W. Bush Luokka:Bushin suku Luokka:Vuonna 1925 syntyneet Luokka:Vuonna 2018 kuolleet
Kate Capshaw

Kate Capshaw (oik. Kathleen Sue Nail s. 3. marraskuuta 1953 Fort Worth, Teksas) on yhdysvaltalainen näyttelijä. Hän on tunnettu muun muassa roolistaan elokuvassa Indiana Jones ja tuomion temppeli. Capshaw on naimisissa elokuvaohjaajan Steven Spielbergin kanssa. == Elämäkerta == Capshaw oli ennen näyttelijänuraansa erityisopettaja, ja oli naimisissa koulun rehtorin Robert Capshawin kanssa. Heillä on yhteinen tytär, näyttelijä Jessica Capshaw. He muuttivat perheineen New Yorkiin vuonna 1978 ja Capshaw alkoi tekemään mallin töitä siellä. Hän erosi miehestään vuonna 1980. Hän alkoi eron jälkeen ottaa tunteja näyttelemisessä, ja hänellä oli joitakin pieniä rooleja ennen kun sai roolin elokuvaan Indiana Jones ja tuomion temppeli vuonna 1983. Hän tapasi tuolloin elokuvan ohjaajan Steven Spielbergin ensimmäistä kertaa. Spielberg oli tuolloin naimisissa näyttelijä Amy Irvingin kanssa. He erosivat vuonna 1989, ja samana vuonna Capshaw muutti yhteen Spielbergin kanssa. He saivat yhdessä tyttären vuonna 1990, samana vuonna adoptoivat myös pojan, ja saivat myöhemmin vielä kolme lasta lisää, joten heillä on viisi lasta yhdessä. == Valikoitu filmografia == * Indiana Jones ja tuomion temppeli (Indiana Jones and the Temple of Doom, 1984) * Valtapeli (Power, 1986) * Musta sade (Black Rain, 1989) * Rakkaus karkuteillä (Love at Large1990) * Kutsuvat sitä rakkaudeksi (Love Affair, 1994) * Elämän tilkkutäkki (How to Make an American Quilt, 1995) * Oikeuden puolustaja (Just Cause, 1995) * Huijarien huijari (Life During Wartime, 1997) * Rakkauskirje (The Love Letter, 1999) == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1953 syntyneet Luokka:Elävät henkilöt
Napatuulet

Napatuulet puhaltavat navoilta kohti polaaririntamaa. Napatuulet syntyvät, kun navoilla olevan kylmän ilman laskeutuminen alas aiheuttaa korkeapaineen, ja ilma pyrkii tämän takia liikkumaan kohti naparintamalla olevaa matalapainetta. Luokka:Luonnonilmiöt Luokka:Meteorologia
Udai Hussein

Udai Saddam Hussein al-Tikriti (arabiaksi: عُدي صدّام حُسين‎, 18. kesäkuuta 1964 Bagdad – 22. heinäkuuta 2003 Mosul) oli Saddam Husseinin vanhin poika. Udaita pidettiin Saddamin seuraajana Irakin johtoon, kunnes isä vangitutti Udain tämän pahoinpideltyä ja puukotettua Saddamin suosiman palvelijan hengiltä 1988. Saddam Hussein alkoi suosia nuorempaa poikaansa, Qusaita, Udain jatkaessa julman ja säälimättömän maineensa vaalimista ja kasvattamista.Qusay and Uday Hussein killed – history.com Hänen äitinsä on Saddamin ensimmäinen vaimo Sajida Talfa. Hänellä oli kolme sisarta: Rana, Raghad ja Hana. Vuoteen 2003 asti hän oli Irakin olympiakomitean johtaja. Häntä sanottiin Irakin mediakeisariksi, koska hän johti useita lehtiä ja TV-kanavia. Udai menetti ”kruununprinssin” asemansa vuonna 1988, kun hän oli Egyptin presidentin Hosni Mubarakin vaimon Suzanne Mubarakin kunniaksi järjestetyillä illallisilla, ja murhasi isänsä palvelijan ja koemaistajan Kemal Hana Gegeon. Kertomukset tapahtumasta vaihtelevat, mutta yleisesti hyväksytyn kuvauksen mukaan joukko Saddam Husseinin henkivartijoita ja muuta henkilökuntaa oli kokoontunut viettämään omia juhliaan valtion juhlaillallisten naapuriin. Juhlan kunniaksi henkivartijat ammuskelivat ilmaan ja Udai Husseinin mentyä paikalle vaatimaan hiljaisuutta, Gegeo kieltäytyi, jonka jälkeen Udai tappoi tämän. Mubarak kuvaili Udaita psykopaatiksi. Kemal Gegeon murhan jälkeen Udai Hussein vangittiin, mutta hänet vapautettiin reilun kuukauden kuluttua. Vapauttamista edelsi julkinen kampanja, jonka yhteydessä uhrin isän kirjoittama armonanomus julkaistiin valtion mediassa. Vankilasta vapautumisen jälkeen Saddam Hussein lähetti Udain Sveitsiin. Sveitsin hallitus kuitenkin karkotti Udain jo vuonna 1990, kun tämä oli tapellut poliisin kanssa ravintolassa. Samana vuonna Udai oli ostanut salaa uraania Etelä-Afrikasta, minkä vuoksi Yhdysvallat katkaisi välit Irakiin. Udai Husseinia on usein kuvattu psykopaatiksi, ja hänen sanotaan tappaneen, kiduttaneen ja raiskanneen lukuisia ihmisiä Irakissa. Hän johti myös Irakin olympiakomiteaa, ja hän kidutti heikosti menestyneitä urheilijoita. Häntä vastaan tehtiin vuonna 1996 murhayritys, jossa hän haavoittui vakavasti ja joutui loppuelämänsä käyttämään kävelykeppiä. Hän oli Yhdysvaltojen julkaisemalla etsityimpien irakilaisten listalla kolmannella sijalla. 22. heinäkuuta 2003 Yhdysvaltain 101. laskuvarjodivisioonan joukot ampuivat hänet ja hänen veljensä Qusain Mosulissa kuusituntisessa tulitaistelussa. Myös Qusain 14-vuotias poika sekä kolmikon mukana ollut henkivartija kuolivat taistelussa. Veljeksistä maksettiin 30 miljoonan dollarin palkkio. == Lähteet == Luokka:Irakilaiset murhaajat Luokka:Vuonna 1964 syntyneet Luokka:Vuonna 2003 kuolleet
Erikoiskori

Erikoiskori Oy oli suomalainen autokoritehdas, joka valmisti koreja muun muassa linja-autoihin, kirjastoautoihin sekä muihin erikoisautoihin, kuten paloautoihin. Yritys oli perustettu vuonna 1971, ja sen toiminta itsenäisenä yrityksenä päättyi vuonna 1992, kun se monien vaiheiden jälkeen fuusioitiin Carrus Oy:öön, jonka nimi sittemmin muuttui Volvo Bus Finland Oy:ksi. Luokka:Entiset suomalaiset linja-autonvalmistajat Luokka:Carrus Luokka:Suomen autoteollisuus
Svobodnyin kosmodromi

Svobodnyin kosmodromi () on yksi Venäjän avaruusalusten laukaisukeskuksista. Se sijaitsee Kiinan rajan läheisyydessä Amurin alueella, Svobodnyin kaupungin pohjoispuolella. Sen toiminta alkoi 1969. Se rakennettiin alkujaan Neuvostoliiton sotilaalliseksi rakettikeskukseksi, josta tehtiin vuosina 1969-1993 mannertenvälisten ballististen ohjusten koelaukaisuja. Keskuksessa oli enimmillään 90 laukaisusiiloa. Sen toiminta lakkautettiin START- aseriisuntaneuvottelujen tuloksena. Keskus muunnettiin satelliittien laukaisuja varten vuonna 1996 varatoimena sille, että toiminta Baikonurissa loppuu Neuvostoliiton hajottua Kazakstaniin jääneessä tukikohdassa. Uusi avaruuskeskus ei kuitenkaan osoittautunut kovin tarpeelliseksi. Vuosina 1997-2006 Svobodnyista laukaistiin vain viisi satelliittia: vuonna 1997 venäläinen Zeja sekä yhdysvaltalainen kaupallinen Early Bird, vuonna 2001 Ruotsin tieteellinen Odin-1 sekä vuosina 2000 ja 2006 Israelin tiedustelusatelliitit Eros-A1 ja Eros-B. Kaikkien laukaistujen satelliittien kantorakettina oli Start-1. 22\. tammikuuta 2007 venäläinen kenraalieversti Vladimir Popovkin, joka on Venäjän sotilaallisen avaruustoiminnan johtaja, antoi ilmoituksen, jonka mukaan Svobodnyin siilot tuhotaan ja kosmodromin toiminta päättyy. (Lähde: Itar-Tass, 22.1.2007) Tätä uumoiltiin jo vuonna 2005, kun Baikonurin vuokrasopimusta jatkettiin. Vuonna 2011 alettiin rakentamaan Amurin alueelle uutta Vostotšnyin kosmodromia, jolla pyritään vähentämään tarvetta Baikonurille. ==Katso myös== *Plesetskin kosmodromi *Baikonurin kosmodromi ==Lähteet== *Svobodniy Austronautix.com *Svobodny RussianSpaceWeb.com (Anatoly Zak) ===Viitteet=== Luokka:amurin alue Luokka:Avaruuskeskukset Luokka:Laukaisukeskukset Luokka:Venäjän avaruustoiminta